**Kőrösi Idegen Nyelvi Területi Verseny**

Nagykanizsa és környéke iskolái számára

4. 5. 6. 7. 8. évfolyamosok részére

angol és német nyelvekből

**A verseny leírása:**

A verseny célja, hogy lehetőséget adjon a tehetséges tanulóknak a megmérettetéshez, személyiségük kibontakoztatásához, hogy kipróbálhassák magukat különböző nyelvi helyzetekben.

A verseny 2 fordulós: 1 írásbeli és 1 szóbeli fordulóból áll. Minden iskolából angol és német nyelvből évfolyamonként **maximum** **5-5 fő** jelentkezését várjuk.

**I. Írásbeli forduló:** A tanulók 45 perc alatt egy feladatlapot töltenek ki, mely a Nemzeti Alaptanterv követelményeinek optimuma alapján készül. A feladatok között országismereti kérdések is szerepelnek! (kivétel a 4. évfolyam) **Kérjük, hogy a 4. évfolyamos gyerekek színes ceruzát is hozzanak a feladatok megoldásához!**

**II. Szóbeli forduló:** A szóbeli fordulóra az írásbeli fordulón legjobban teljesítők közül az első 6 tanulót hívjuk meg. (Ezzel együtt küldjük a szóbeli forduló témaköreit.)

A szóbeli menete:

4. évfolyam: bemutatkozás és próza (vers: 3-4 versszak vagy rövid mese)

5. évfolyam: beszélgetés olyan témákról, melyek a tananyaghoz kapcsolódnak

6. évfolyam: beszélgetés olyan témákról, melyek a tananyaghoz kapcsolódnak

7. évfolyam: rövid szöveg alapján szóbeli összegzés, valamint beszélgetés olyan témákról, melyek a tananyaghoz kapcsolódnak

8. évfolyam: rövid szöveg alapján szóbeli összegzés, valamint beszélgetés olyan témákról, melyek a tananyaghoz kapcsolódnak

**Nevezési díj: 1500 Ft**

A nevezési díjat előre utalással kérjük fizetni a szervezés zavartalan lebonyolítása érdekében. Lehetőség szerint iskolánként egy összegben a Kőrösi Csoma Sándor Általános Iskoláért Alapítvány számlaszámára utaljanak:

**MKB Bank 10104985-17192600-01006009** A megjegyzés rovatba kérjük feltüntetni a számlaigényüket, valamint a küldő intézmény és a verseny nevét.

Befizetési határidő: **2025. november 14. /péntek/**

**A nevezés menete:**

A versenyen indítani kívánt tanulók névsorát, évfolyamát, valamint a felkészítő tanár nevét és elérhetőségét **iskolánként összesítve** a következő e-mail címre kérjük elküldeni: **korosiverseny@gmail.com**

**Kérjük a pedagógusokat, hogy a nevezésnél jelezzék, ha valamelyik tanulójuknak szakértői vélemény alapján helyesírás értékelése alóli felmentése van, vagy több időt kell adnunk a feladatok megoldására.**

**A jelentkezés és a részvétel feltételei:**

Jelentkezhetnek:

* mindazok a tanulók, akik a célnyelvet az adott évfolyamon, köznevelési intézményben tantárgyként tanulják
* egyik szülőjüknek vagy gondviselőjüknek sem anyanyelve a célnyelv
* nem jártak/járnak célnyelvi tanítási nyelvű osztályba, (két tanítási nyelvű osztály)
* egy naptári évben 3 hónapnál nem töltöttek hosszabb időt az adott nyelvterületen.

**A verseny fordulóinak és az eredményhirdetés helyszíne:**

**Kőrösi Csoma Sándor – Péterfy Sándor Általános Iskola**

**Székhelyintézménye,**

**Nagykanizsa, Csokonai utca 1.**

**A verseny ütemezése:**

Nevezési határidő: 2025. november 7. /péntek/

Fizetési határidő: 2025. november 14. /péntek/

I. Írásbeli forduló: 2025. december 2. /kedd/ 14.00

II. Szóbeli forduló: 2026. február 10. /kedd/ 13.00

Ünnepélyes eredményhirdetés: közvetlenül a szóbeli forduló után (2026. február 10. kedd)





Sok szeretettel várjuk a diákokat és felkészítő tanáraikat!

**Támogatóink:**



